บัตรเครดิตปี'60ซึมผวาหนี้
ศูนย์วิจัยกสิกรฯ มอง ธุรกิจบัตรเครดิตปี 2560 โตใกล้เคียง ปีนี้ ทั้งจำนวนบัตร-การใช้จ่ายเหตุยังกังวลเศรษฐกิจ
29 ต.ค. 2565

ศูนย์วิจัยกสิกรฯ มอง ธุรกิจบัตรเครดิตปี 2560 โตใกล้เคียง ปีนี้ ทั้งจำนวนบัตร-การใช้จ่ายเหตุยังกังวลเศรษฐกิจ
ศูนย์วิจัยกสิกรไทย เปิดเผยถึงวิเคราะห์ธุรกิจบัตรเครดิตในปี 2560 โดยคาดว่าธุรกิจบัตรเครดิตปริมาณการใช้จ่ายจะเติบโตที่ระดับ 6-8% หรือมีมูลค่าใช้จ่ายประมาณ 1.44-1.47 ล้านล้านบาท ด้านจำนวนบัตรเครดิต อาจเติบโต 6.5-7.5% หรือเพิ่มขึ้นจาก 1.52-1.75 ล้านใบ จากปี 2559 ขณะที่ยอดคงค้างสินเชื่อบัตรเครดิตขยายตัวประมาณ 6-8% ซึ่งใกล้เคียงกับปี 2559 เนื่องจากผู้ใช้บริการบัตรเครดิตยังคงมีความระมัดระวังด้านการใช้จ่ายผ่านบัตรอย่างต่อเนื่อง รวมถึงมีความกังวลเกี่ยวกับปัญหาเศรษฐกิจ
สำหรับแนวโน้มการแข่งขันและ ทิศทางธุรกิจบัตรเครดิตในปี 2560 น่า จะมีสีสันขึ้นเมื่อเทียบกับปี 2559 โดย กลุ่มผู้เล่นใหม่อย่างฟินเทค (Fintech) ที่ประกอบธุรกิจกระเป๋าเงินอิเล็กทรอนิกส์ (e-Wallet) จะเข้ามามีบทบาทในตลาดชาระเงินทางอิเล็กทรอนิกส์มากขึ้น การ นำเสนอแคมเปญและกลยุทธ์ทางการ ตลาดที่จะมีลักษณะเฉพาะกลุ่มมากขึ้น ส่วนปัญหาคุณภาพสินทรัพย์ที่ยังต้องติดตามอย่างใกล้ชิด เนื่องจากหนี้เสียของสินเชื่อบัตรเครดิตยังคงขยับขึ้น
นอกจากนี้ ศูนย์วิจัยกสิกรไทยได้ทำการสำรวจความคิดเห็นของผู้ถือบัตรเครดิต โดยพบว่าผู้ตอบแบบสอบถามกว่า 90% วางแผนระมัดระวังการใช้จ่ายมากขึ้น โดยจะประคองการใช้จ่ายให้เท่าเดิมแม้สินค้ามีราคาแพงขึ้น 55% และรัดเข็มขัดเพื่อลดการใช้จ่าย 36% เนื่องจากกังวลต่อรายได้ในอนาคตและต้องการรัดเข็มขัดเพื่อเพิ่มเงินออม และเตรียมพร้อมสำหรับภาระค่าใช้จ่ายอื่นๆ ที่อาจปรับเพิ่มขึ้น ขณะที่ผู้ถือบัตรเครดิตที่มีแผนใช้จ่ายผ่านบัตรเครดิตเพิ่มขึ้นมีเพียง 9% เท่านั้น ซึ่งส่วนใหญ่มีความกังวลค่อนข้างมากต่อปัญหาค่าครองชีพ การสร้างรายได้ของครัวเรือน ตลอดจนปัญหาหนี้และความสามารถในการชาระหนี้ในอนาคต
สำหรับผลการสำรวจการใช้จ่าย ผ่านบัตรเครดิตเพื่อเฉลิมฉลองเทศกาล ส่งท้ายปีเก่าและต้อนรับปีใหม่ พฤติกรรมผู้ใช้บัตรเครดิตในเขตกรุงเทพฯ และปริมณฑล พบว่าผู้ตอบแบบสอบถาม 99.6% มีแผนการใช้จ่ายผ่านบัตรเครดิตและมีแนวโน้มใช้จ่ายลดลงจากปีก่อน  โดยปีนี้คาดว่าจะใช้จ่าย 1.2 หมื่นบาทต่อผู้ถือบัตร ลดลงจากปีก่อนซึ่งอยู่ที่ 1.37 หมื่นบาท หรือลดลง 12.5%  อันดับแรกที่จะซื้อคือของขวัญปีใหม่ให้คนสำคัญ จะมีค่าใช้จ่ายเฉลี่ยต่อคนที่ 3,840 บาท ค่าใช้จ่ายท่องเที่ยวในประเทศ 1.12 หมื่นบาท และการรับประทานอาหารนอกบ้าน 2,500 บาท
ภาพประกอบข่าว